LV Eiropas Savienības Oficiālais Vēstnesis C 73/4

Grozījumu pieteikuma publikācija saskaņā ar 6. panta 2. punktu Padomes Regulā (EK) Nr. 510/2006 (1) par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību

(2007/C 73/06)

Šī publikācija dod tiesības iesniegt iebildumus Padomes Regulas (EK) Nr. 510/2006 7. panta nozīmē. Komisijai iebildumi jāsaņem sešu mēnešu laikā no šīs publikācijas dienas.

GROZĪJUMU PIETEIKUMS

PADOMES REGULA (EK) Nr. 510/2006

Grozījumu pieteikums saskaņā ar 9. pantu un 17. panta 2. punktu

“HUILE D'OLIVE DE NYONS”

EK Nr.: FR/PDO/117/142/4.11.2003

ACN (X) AĢN (…)

Pieprasītais(-ie) grozījums(-i)

Specifikāciju ieraksts(-i)

Nosaukums Apraksts X Ģeogrāfiskais apgabals Izcelsmes apliecinājums Ražošanas metode Saikne Marķējums X Valstu prasības

Grozījums(-i)

Ģeogrāfiskais apgabals

Teksts “Ražošanas apgabals ietver daļu no Dromas un Voklīzas departamenta ”jālasa “Olīveļļām ir jābūt iegūtām no olīvām, kas ražotas un pārstrādātas ražošanas apgabalā, kas ietver šādas komūnas.

— Dromas departaments. — Nyons kantons: Arpavon, Aubres, Châteauneuf-de-Bordette, Condorcet, Curnier, Eyroles, Mirabel-aux-Baronnies, Montaulieu, Nyons, Le Pègue, Piégon, Les Pilles, Rousset-les-Vignes, Saint-Ferréol-Trente-Pas, Saint-Maurice-sur-Eygues, Saint-Pantaléon-les-Vignes, Venterol, Vinsobres; — Buis-les-Baronnies kantons: Beauvoisin, Benivay-Ollon, Buis-les-Baronnies, Eygaliers, Mérindol-les-Oliviers, Mollans-sur-Ouvèze, La Penne-sur-l'Ouvèze, Pierrelongue, Plaisians, Propiac, La Roche-sur-le-Buis, Vercoiran; — Remuzat kantons: Montréal-les-Sources, Saint-May, Sahune, Villeperdrix; — Saint-Paul-Trois-Châteaux kantons: Tulette.

— Voklīzas departaments. — Malaucène kantons: Brantes, Entrechaux, Malaucène (AI iedaļa); — Vaison-la-Romaine kantons: Buisson, Cairanne, Crestet, Faucon, Puymeras, Rasteau, Roaix, Séguret, Saint-Marcellin-lès-Vaison, Saint-Romain-en-Viennois, Saint-Roman-de-Malegarde, Vaison-la-Romaine, Villedieu; — Valréas kantons: Valréas, Visan.”

Grozījuma nolūks ir izslēgt 6 Dromas departamenta komūnas (Bouchet, Montbrison-sur-Lez, Montbrun-les-bains, Reilhanette, Rochebrune un Sainte-Jalle komūnu) un 2 Voklīzas departamenta komūnas (Saint-Léger-du-Ventoux un Savoillan komūnu) no ģeogrāfiskā apgabala, kas noteikts šim nosaukumam. Šo priekšlikumu pamato tas, ka minētajās komūnās nav pastāvīgas prakses šajā lauksaimniecības nozarē un ģeoloģiskie, augsnes un klimatiskie apstākļi nav saderīgi ar nosaukumā minēto olīvu ražošanu.

Valsts prasības

Aizstāt tekstu “1994. gada 10. janvāra dekrēts ”ar “Dekrēts par kontrolētu cilmes vietas nosaukumu “Huile d'olive de Nyons””.

KOPSAVILKUMS

PADOMES REGULA (EK) Nr. 510/2006

“HUILE D'OLIVE DE NYONS”

EK Nr.: FR/PDO/117/142/4.11.2003

ACN (X) AĢN (…)

Šis kopsavilkums nosaka galvenos produkta specifikācijas elementus informācijas nolūkā.

1. Atbildīgais departaments dalībvalstī:

Nosaukums: Institut National des Appellations d'Origine Adrese: 51, rue d'Anjou — F–75008 Paris Tālr.: (33) 01 53 89 80 00 Fakss: (33) 01 42 25 57 97 E-pasts: info@inao.gouv.fr

2. Grupa:

Nosaukums: Syndicat Interprofessionnel de l'Olive de Nyons et des Baronnies Adrese: B.P. no 9 — F–26110 Nyons Tālr.: (33) 04 75 26 95 00 Fakss: (33) 04 75 26 23 16 E-pasts: syndicat.tanche@wanadoo.fr Sastāvs: ražotāji/pārstrādātāji ( X ) citi (…)

3. Produkta veids:

Kategorija 1.5 — Olīveļļa

4. Specifikācija:

(Regulas (EK) Nr. 510/2006 4. panta 2. punkta prasību kopsavilkums)

4.1. Nosaukums: “Huile d'olive de Nyons”

4.2. Apraksts: Tā ir krēmīga, zeltaina eļļa ar vieglu smaržu.

4.3. Ģeogrāfiskais apgabals: Olīvu ražošanas un pārstrādes apgabals iekļauj šādas Dromas un Voklīzas departamenta komūnas.

Dromas departaments

Nyons kantons: Arpavon, Aubres, Châteauneuf-de-Bordette, Condorcet, Curnier, Eyroles, Mirabel-aux-Baronnies, Montaulieu, Nyons, Le Pègue, Piégon, Les Pilles, Rousset-les-Vignes, Saint-Ferréol-Trente-Pas, Saint-Maurice-sur-Eygues, Saint-Pantaléon-les-Vignes, Venterol, Vinsobres;

Buis-les-Baronnies kantons: Beauvoisin, Benivay-Ollon, Buis-les-Baronnies, Eygaliers, Mérindol-les-Oliviers, Mollans-sur-Ouvèze, La Penne-sur-l'Ouvèze, Pierrelongue, Plaisians, Propiac, La Roche-sur-le-Buis, Vercoiran;

Remuzat kantons: Montréal-les-Sources, Saint-May, Sahune, Villeperdrix;

Saint-Paul-Trois-Châteaux kantons: Tulette.

Voklīzas departaments

Malaucène kantons: Brantes, Entrechaux, Malaucène (AI iedaļa);

Vaison-la-Romaine kantons: Buisson, Cairanne, Crestet, Faucon, Puymeras, Rasteau, Roaix, Séguret, Saint-Marcellin-lès-Vaison, Saint-Romain-en-Viennois, Saint-Roman-de-Malegarde, Vaison-la-Romaine, Villedieu;

Valréas kantons: Valréas, Visan.

4.4. Izcelsmes apliecinājums: Olīveļļu tirgojot, norādi par kontrolētu cilmes vietas nosaukumu “Huile d'olive de Nyons ”drīkst izmantot tikai tad, ja iegūts apstiprinājuma sertifikāts, ko izsniedz Cilmes vietas nosaukumu Valsts institūts saskaņā ar prasībām, kas paredzētas valsts tiesību aktos par to olīvu produktu apstiprinājumu, uz kuriem attiecas kontrolētas cilmes vietas nosaukums.

Visiem izejmateriāla ražošanas un olīveļļas ieguves posmiem jānotiek 4.3. punktā noteiktajā ģeogrāfiskajā apgabalā.

Attiecībā uz izejmateriāla ražošanu procedūrā ir paredzēts, ka

zemes gabalam jābūt ietvertam to zemes gabalu sarakstā, kas ir piemēroti “Huile d'olive de Nyons ”ražošanai un kas atbilst olīvkoku stādīšanas vietas kritērijiem un ražošanas prasībām;

olīvu audzētājs ik gadu sastāda ražas deklarāciju, kurā norāda ražošanas platību, saražoto olīvu daudzumu attiecībā uz iegūto ražu, kā arī olīvu izmantošanas mērķi (eļļas spiestuve, pārstrādes vieta).

Attiecībā uz pārstrādi procedūrā ir paredzēts, ka

uzņēmējs ik gadu sastāda ražošanas deklarāciju, kurā norāda kopējo pārstrādātā produkta daudzumu;

tāda apstiprinājuma sertifikāta pieteikums, kas ļauj identificēt produktu uzglabāšanas vietu, kā arī visas tvertnes ar attiecīgo produkciju.

Procedūru noslēdz analītiskā un organoleptiskā pārbaude, ko veic katrai olīveļļas partijai un kas ļauj pārliecināties par to kvalitāti un raksturīgajām īpašībām.

Turklāt katram uzņēmējam, kas saņēmis apstiprinājuma sertifikātu, ir pienākums ik gadu sastādīt krājumu deklarāciju.

4.5. Ražošanas metode: Olīvas iegūst no šķirnes “Tanche ”un audzē zemes gabalos, kas ir piemēroti olīvkoku audzēšanai. Pēc tam, kad tās novembrī un decembrī ievāktas no kokiem, olīvas šķiro, un vismazākās no tām izmanto eļļas ražošanā. Olīvas saberž un samaisa. Pēc tam, ievērojot tradicionālās metodes, masu presē vai centrifugē, lai izspiestu eļļu.

4.6. Saikne:

— Šajā reģionā olīvkokus audzē jau kopš senatnes, un šī nodarbe bija plaši izplatīta līdz XX gadsimta sākumam. Tai samazinoties — galvenokārt sēklu eļļas konkurences dēļ —, tā kļuva par sekundāras nozīmes lauksaimniecības kultūru. Lai nepieļautu tās izzušanu, pēc 1956. gada ziemas stiprā sala ražotāji apvienojās, lai saglabātu šīs tradīcijas mantojumu. Ar 1968. gada Valansas tiesas spriedumu “Huile d'Olive de Nyons ”ir atzīta par cilmes vietas nosaukumu.

— “Tanche ”ir šim reģionam raksturīga šķirne, kas ir īpaši labi piemērota tā kontrastainajam klimatam. Pateicoties ražotāju prasmei un neatlaidībai, ir saglabāta šī tradicionālā ražošana.

4.7. Pārbaudes struktūra:

Nosaukums: Institut National des Appellations d'Origine Adrese: 51, Rue d'Anjou — F–75008 Paris Tālr.: (33) 01 53 89 80 00 Fakss: (33) 01 42 25 57 97 E-pasts: info@inao.gouv.fr





Nosaukums: D.G.C.C.R.F. Adrese: 59, Bd V.Auriol — F–75703 Paris Cedex 13 Tālr.: (33) 01 44 97 29 60 Fakss: (33) 01 44 97 30 37 E-pasts: C3@dgccrf.finances.gouv.fr

4.8. Marķējums: Papildus obligātajām norādēm, kas paredzētas tiesību aktos attiecībā uz marķējumu un pārtikas produktu noformējumu, uz marķējuma olīveļļai, kas ir ieguvusi kontrolētu cilmes vietas nosaukumu “Huile d'olive de Nyons”, jābūt šādām norādēm:

“Huile d'olive de Nyons”;

vārdiem “appellation d'origine contrôlée ”vai burtiem “AOC”. Ja uz etiķetes papildus adresei ir minēts arī saimniecības vai zīmola nosaukums, cilmes vietas nosaukumu atkārtoti norāda starp vārdiem “Appellation ”un “Contrôlée”.

Visām šīm ziņām jābūt redzamām vienkopus uz vienas etiķetes.

Tās noformē ar redzamiem, salasāmiem un neizdzēšamiem burtiem, kas ir pietiekami lieli, lai labi izceltos uz tā fona, uz kura tie uzdrukāti, un skaidri atšķirtos no pārējām rakstītām norādēm un zīmējumiem.

(1) OV L 93, 31.3.2006., 12. lpp.